**DÔVODOVÁ SPRÁVA**

**B. Osobitná časť**

**K čl. I**

**K bodu 1**

V § 4 sa vypúšťa písmeno g), ktoré ustanovuje dôvod na oslobodenie od platenia odvodov za odňatie poľnohospodárskej pôdy na stavby, ktoré zodpovedajú podmienkam, že finančné prostriedky potrebné na ich uskutočnenie sú v sume najmenej 1 mld. eur investičných nákladov a táto stavba je pritom národohospodársky tak významná, že jej realizáciou sa vytvorí najmenej 2000 nových pracovných miest a vláda Slovenskej republiky o nej rozhodla, že jej uskutočnenie je vo verejnom záujme. Európska komisia napadla toto ustanovenie z dôvodu, že predstavuje údajnú nedovolenú štátnu pomoc a predstavuje možné riziko narušenia hospodárskej súťaže.

**K bodu 2**

Legislatívno-technická úprava.

**K čl. II**

Nadobudnutie účinnosti sa navrhuje dňom vyhlásenia. Dátum nadobudnutia účinnosti návrhu je navrhnutý tak, aby boli pochybnosti Komisie čo možno najskôr odstránené.